CELEX: 62012CN0514
Language: et
Date: 2012-11-14 00:00:00
Title: Kohtuasi C-514/12: Eelotsusetaotlus, mille on esitanud Landesgericht Salzburg (Austria) 14. novembril 2012 — Zentralbetriebsrat der gemeinnützigen Salzburger Landeskliniken Betriebs GmbH versus Land Salzburg

2.3.2013   
            
            
               ET
            
            
               Euroopa Liidu Teataja
            
            
               C 63/7
            
         Eelotsusetaotlus, mille on esitanud Landesgericht Salzburg (Austria) 14. novembril 2012 — Zentralbetriebsrat der gemeinnützigen Salzburger Landeskliniken Betriebs GmbH versus Land Salzburg
   (Kohtuasi C-514/12)
   2013/C 63/11
   Kohtumenetluse keel: saksa
   
      Eelotsusetaotluse esitanud kohus
   
   Landesgericht Salzburg
   
      Põhikohtuasja pooled
   
   
      Hageja: Zentralbetriebsrat der gemeinnützigen Salzburger Landeskliniken Betriebs GmbH
   
      Kostja: Land Salzburg
   
      Eelotsuse küsimused
   
   Kas ELTL artikliga 45 ja määruse nr 492/2011 (1) artikli 7 lõikega 1 on vastuolus siseriiklikud õigusnormid (käesolevas asjas Salzburger Landesvertragsbedienstetengesetz’i §-d 53 ja 54), mille kohaselt võtab avalik-õiguslik tööandja tema töötajate poolt tema juures katkematult töötatud aega kõrgemale palgaastmele määramise lähtekuupäeva kindlaksmääramisel arvesse täies ulatuses, kuid tema töötajate poolt teiste avalik-õiguslike või eraõiguslike tööandjate juures — Austrias või teistes Euroopa Liidu või Euroopa Majanduspiirkonna riikides — töötatud aega aga võtab kõrgematele palgaastmetele määramisel arvesse alates teatavast vanusest paušaalselt ainult osaliselt?
   
      (1)  Euroopa Parlamendi ja nõukogu 5. aprilli 2011. aasta määrus (EL) nr 492/2011 töötajate liikumisvabaduse kohta liidu piires, ELT L 141, lk 1